stanford-oval/wikipedia huggingface dataset:
Focus (yhtye)
Ura > Alkuperäinen yhtye

Focusin perustivat vuonna 1969 Amsterdamissa laulaja-kosketinsoittaja-huilisti Thijs van Leer, basisti Martin Dresden ja Hans Cleuver. Yhtyeeseen liittyi pian kitaristi Jan Akkerman, jonka kanssa se julkaisi vuonna 1970 esikoisalbuminsa.
Yhtye tuli tunnetuksi kappaleestaan "Hocus Pocus", jossa on niin jodlausta, huilua, harmonikkaa kuin kitarasoolojakin. Yhtyeen ainoana vakituisena jäsenenä on pysynyt Thijs van Leer. Toinen yhtyeen pitkäaikainen vaikuttaja on ollut kitaristi Jan Akkerman. Tällä peruskaksikolla yhtye toimi yhtäjaksoisesti vuoteen 1976, jolloin Akkerman lähti yhtyeestä. Vuonna 1978 yhtye hajosi. Seuraavilla vuosikymmenillä Van Leer ja Akkerman esiintyivät joitakin kertoja yhdessä, joskus jopa Focus-yhtyeen nimellä.
Yhtyeen lukuisista miehistön vaihdoksista huolimatta peruskokoonpanona voidaan pitää vuosien 1971–1974 miehistöä, johon van Leerin ja Akkermanin lisäksi kuuluivat rumpali Pierre van den Linden ja basisti Bert Ruiter. Van den Lindenin ollessa mukana ilmestyivät yhtyeen arvostetut studioalbumit Moving Waves (tunnettu kappaleesta "Hocus Pocus") ja Focus 3 (tunnettu kappaleesta "Sylvia"), sekä konserttitaltiointi At the Rainbow, Ruiter taas oli mukana vuoden 1973 Focus 3:sta vuoden 1978 Focus con Proby -albumiin saakka.
Virallisten levytysten lisäksi yhtyeen levy-yhtiö, Sire Records, on julkaissut vuonna 1977 Ship of Memories -nimisen albumin, joka sisältää viimeistelemätöntä musiikkia Focus-yhtyeen harjoituksista vuosilta 1973–1974. Musiikki oli ollut tarkoitus julkaista Focus 3 -albumin jälkeisenä albumina. Yhtyeen tuottajana toiminut Mike Vernon kirjoitti levynkansitekstit. Vernon väitti, että Akkermanin mielenkiinnon puute oli syynä siihen, että alkuperäinen albuminjulkaisuprojekti kaatui. Ship of Memories tuli julkaistuksi vain Vernonin aktiivisuuden vuoksi. Nimikappale on rumpali Pierre van der Lindenin sävellys.
Yhdysvaltalainen laulaja P. J. Proby, kitaristit Eef Albers ja Philip Catherine sekä loput muusikot Akkermanin lähdön jälkeisestä yhtyeestä julkaisivat vuonna 1978 levyn Focus con Proby. Levy sai heikohkot arvostelut, eikä tämä 1970-luvun lopun yhtyekokoonpano ollut pitkäikäinen. Vuonna 1978 Focus yhtyeenä lakkasi olemasta. Seuraavilla vuosikymmenillä Focus teki joitakin nostalgiaesiintymisiä. Lisäksi Van Leer ja Akkerman tekivät vuonna 1985 studiomuusikoiden kanssa Focus-nimisen levyn.
Ura > Uuden vuosituhannen uusi inkarnaatiio

Vuonna 2001 Van Leer perusti Focus-yhtyeen uudelleen Focus tribute bandin jäsenten kanssa: kitaristi Jan Dumée, basisti Bobby Jacobs ja rumpali Bert Smaak. Tuloksena oli hyvät arvostelut saanut Focus 8 -albumi ja maailmankiertue. Jan Duméen ja Akkermanin kitaroinnit muistuttavat toisiaan. He ovat myös ilmaisseet keskinäisen arvostuksen toisiaan kohtaan. Dumee lähti yhtyeestä vuonna 2004, samoin kuin rumpali Smaak. Vuonna 2005 Pierre van der Linden palasi yhtyeen rumpaliksi. Kitaristi Niels van der Steenhoven liittyi yhtyeeseen kesäkuussa 2006.
Jäsenet > Kokoonpano 1969–1976

Thijs van Leer (laulu/huilu/koskettimet)
Jan Akkerman (kitara)
Basso
Martin Dresden (1969–1970)
Cyril Havermans (1970–1971)
Bert Ruiter (1971–)
Rummut
Hans Cleuver (1969–1970)
Pierre van den Linden (1970–1974)
Colin Allen (1974–1975)
David Kemper (1975–)
Jäsenet > Kokoonpano 1976–1978

Thijs van Leer (laulu/huilu/koskettimet)
Bert Ruiter (basso)
Steve Smith (rummut)
Phillip Catherine (kitara)
Eef Albers (kitara) (1978)
P.J.Proby (laulu) (1978)
Jäsenet > Kokoonpano 2001–

Thijs van Leer (laulu/huilu/koskettimet)
Bobby Jacobs (basso)
Rummut
Bert Smaak (2001–2004)
Pierre van den Linden (2005–)
Kitara
Jan Dumée (2001–2004)
Niels van der Steenhoven (2006–)
Albumit

In and Out of Focus (1970)
Moving Waves (tai toisella nimellä Focus 2) (1971)
Focus 3 (1972)
At the Rainbow (livealbumi) (1973)
Hamburger Concerto (1974)
Mother Focus (1975)
Ship of Memories (1976)
Focus con Proby (1978)
Focus (1985)
Focus 8 (2002)
Live at the BBC 1976 (2004)
Focus 9 / New Skin (2006)
Focus X (2012)
Golden Oldies (2014)
Focus 8.5 / Beyond the Horizon (2016)
The Focus Family Album (2017)
Focus 11 (2018)
Aiheesta muualla

Viralliset kotisivut
Waldemar Wallenius: Hocus Pocus Focus, Musa 1/1974 s. 6–7.
| n k Focus |
| --- | --- |
 Thijs van Leer  Pierre van der Linden  Menno Gootjes  Udo Pannekeet Jan Akkerman  Hans Cleuver  Martin Dresden  Cyril Havermans  Bert Ruiter  Colin Allen  David Kemper  Philip Catherine  Eef Albers  P. J. Proby  Steve Smith  Bobby Jacobs  Bert Smaak  Jan Dumée  Ruben van Roon  Niels van der Steenhoven 
Studioalbumit:  Focus Plays Focus (In and Out of Focus)  Moving Waves  Focus 3  Hamburger Concerto  Mother Focus  Ship of Memories  Focus con Proby  Focus 8  Focus 9 / New Skin  Focus X  Golden Oldies  Focus 8.5 / Beyond the Horizon  Focus 11  Focus 12 
Livealbumit:  At the Rainbow  Live at the BBC  Live in America  Live in Europe  Live in England 
Singlet:  "House of the King"  "Hocus Pocus"  "Sylvia" 
Katso myös:  Diskografia  Jäsenet  "O Kerstnacht, schoner dan de dagen"
Kurt Rommel

Kurt Rommel (20. joulukuuta 1926 Kirchheim unter Teck, Saksa – 5. maaliskuuta 2011 Stuttgart-Bad Cannstatt, Saksa) oli saksalainen luterilainen pappi, virsirunoilija ja hengellisten kirjojen kirjoittaja.
Rommel kasvoi musikaalisessa kodissa ja kirjoitti ensimmäisen runonsa 11-vuotiaana.  Konfirmaation jälkeen hän päätti valmistua papiksi. Sodan sytyttynä 1939 hän joutui armeijaan. Hän joutui viimeisenä sotavuonna 1945 rintamalle ja ranskalaisten sotavangiksi, mutta hän saattoi jo vankileirissä aloitella teologian opintoja. Hän toimi sittemmin parikymmentä vuotta seurakuntapappina ja 1974–1991 Württembergin maakirkon seurakuntalehden Evangelisches Gemeindeblatt for Württemberg teologisena toimittajana. Saksan evankelisen kirkon nuorisotyöhön hän on antanut merkittävän panoksen, ja hänen kirjallinen tuotantonsa on runsas ja monipuolinen.
Rommel toimi nuorisopappina Stuttgartissa ja osallistyi musiikaalis-kulttuuriseen koulutustoimintaan "Evangelische Jugend Deutschland" -nuorisoliitossa. Hänen tavoitteenaan oli luoda lauluja, jotka olivat ajankohtaisia ja puhuttelevia. Hän pyrki uudistamaan jumalanpalveluksen muotoja; urkujen asemasta hän käytti musiikissaan monia musiikin tyylejä ja instrumentteja. Hän teki paljon yhteistyötä jumalanpalvelusuudistaja ja virsirunoilija Dieter Trautweinin kanssa. Hän sävelsi ja kirjoitti 800 virttä tai laulua ja noin 1000 kaanonia.
Hänen tuotannostaan on suomeksi muutama laulu tai virsi.
Suomen evankelis-luterilaisen kirkon virsikirja
452 Jo Herran armopöytä (Wir sind zum Mahl geladen,1967). Suom. Anna-Maija Raittila 1984. Sävelmä: Melchior Teschner 1615.
514 Anna meille rauhasi (Gib uns Frieden jeden Tag!, säk. 1 Rüdeger Lüders, säk. 2–3 Kurt Rommel 1965). Suom. Juhani Forsberg 1966. Sävelmä: Rüdeger Lüders 1965.
Ruotsin kirkon virsikirja
409 Du kallar oss till kyrkan /Me saimme kutsun kirkkoon (Liv Nordhaug Rommelin ”Du hast uns, Herr, gerufen", 1967, muk. 1979, ruots. Britt G. Hallqvist 1983. Suom. Anna-Mari Kaskinen 1996.Sävelmä. Kurt  Rommel 1967)
Siionin kannel
158 Sun kutsuasi, Herra, olemme totelleet (Du hast uns, Herr, gerufen, 1967). Suom. Lauri ja Petri Thurén.
The Mandalorian
Juoni

Viisi vuotta Galaktisen Imperiumin romahtamisen jälkeen mandalorialainen palkkionmetsästäjä Din Djarin, tunnettu myös pelkkänä ”Mandalorialaisena”, suorittaen useita tehtäviä galaksin laitamilla. Sarjan toisella tuotantokaudella Djarinin on myös suojeltava löytämäänsä lasta, Grogua, moffi Gideonin johtamalta Imperiumin jäänteiden ryhmittymältä. Kolmannella tuotantokaudella Djarin on karkotettu omasta mandalorialaisheimostaan, ja hän pyrkii sekä sovittamaan rikkomuksensa että edesauttamaan kansaansa Mandaloren takaisinvaltaamisessa.
Näyttelijät > Päärooleissa

| 0 | 1 | 2 |
| --- | --- | --- |
|  Pedro Pascal  | … |  Din Djarin / Mandalorialainen   |
|  Katee Sackhoff  | … |  Bo-Katan Kryze   |
Sarjan muista päähenkilöistä Din Grogu, jota oheistuotteet kutsuivat aiemmin ”Lapseksi” ja fanit ”vauva-Yodaksi”, on toteutettu pääosin nukeilla, mutta osittain myös tietokonegrafiikalla.
Näyttelijät > Sivurooleissa

| 0 | 1 | 2 |
| --- | --- | --- |
|  Carl Weathers  | … |  Greef Karga   |
|  Werner Herzog  | … |  ”Asiakas”   |
|  Omid Abtahi  | … |  tohtori Penn Pershing   |
|  Nick Nolte  | … |  Kuiil (ääni)   |
|  Taika Waititi  | … |  IG-11 / IG-12 (ääni)   |
|  Gina Carano  | … |  Carasynthia ”Cara” Dune   |
|  Amy Sedaris  | … |  Peli Motto   |
|  Jake Cannavale  | … |  Toro Calican   |
|  Ming-Na Wen  | … |  Fennec Shand   |
|  Mark Boone Junior  | … |  Ranzar ”Ran” Malk   |
|  Bill Burr  | … |  Migs Mayfeld   |
|  Clancy Brown  | … |  Burg   |
|  Richard Ayoade  | … |  Q9-0 / Zero (ääni)   |
|  Natalia Tena  | … |  Xi’an   |
|  Ismael Cruz Córdova  | … |  Qin   |
|  Giancarlo Esposito  | … |  moffi Gideon   |
|  Emily Swallow  | … |  ”Aseseppä”   |
|  John Leguizamo  | … |  Gor Koresh (ääni)   |
|  Timothy Olyphant  | … |  Cobb Vanth   |
|  Temuera Morrison  | … |  Boba Fett   |
|  Misty Rosas  | … |  ”Sammakkonainen”   |
|  Mercedes Varnado  | … |  Koska Reeves   |
|  Simon Kassianides  | … |  Axe Woves   |
|  Titus Welliver  | … |  Imperiumin kapteeni   |
|  Horatio Sanz  | … |  mythrol   |
|  Michael Biehn  | … |  Lang   |
|  Rosario Dawson  | … |  Ahsoka Tano   |
|  Diana Lee Inosanto  | … |  Morgan Elsbeth   |
|  Mark Hamill  | … |  Luke Skywalker   |
|  Katy M. O’Brian  | … |  viestiupseeri Elia Kane   |
|  Ahmed Best  | … |  Kelleran Beq   |
|  Paul Sun-Hyung Lee  | … |  kapteeni Carson Teva   |
|  Tim Meadows  | … |  eversti Tuttle   |
|  Jack Black  | … |  kapteeni Bombardier   |
|  Lizzo  | … |  Plazir-15:n herttuatar   |
|  Christopher Lloyd  | … |  komentaja Helgait   |
|  Tait Fletcher  | … |  Paz Vizsla   |
Näyttelijät > Vierailevat

| 0 | 1 | 2 |
| --- | --- | --- |
|  Aidan Bertola  | … |  nuori Din Djarin   |
|  Julia Jones  | … |  Omera   |
|  Isla Farris  | … |  Winta   |
|  Asif Ali  | … |  Caben   |
|  Eugene Cordero  | … |  Stoke   |
|  Rio Hackford  | … |  Riot Mar   |
|  Mark Hamill  | … |  EV-9D9 (ääni)   |
|  Matt Lanter  | … |  luutnantti Davan   |
|  Dave Filoni  | … |  Trapper Wolf   |
|  Rick Famuyiwa  | … |  Jib Dodger   |
|  Deborah Chow  | … |  Sash Ketter   |
|  Adam Pally  | … |  tiedustelusotilas   |
|  Jason Sudeikis  | … |  tiedustelusotilas   |
|  W. Earl Brown  | … |  Taanti   |
|  Karisma Shanel  | … |  Jo   |
|  John Cameron  | … |  ”Sammakkomies”   |
|  Wing Tao Chao  | … |  kuvernööri Wing   |
|  Richard Brake  | … |  Valin Hess   |
|  Matthew Wood  | … |  Bib Fortuna, taisteludroidien äänet   |
|  Wesley Kimmel  | … |  Ragnar Vizsla   |
|  Marti Matulis  | … |  Vane   |
|  Chris Bartlett  | … |  Nevarron kuparidroidi   |
|  Parvesh Cheena  | … |  Nevarron kuparidroidin ääni   |
|  Nonso Anozie  | … |  Gorian Shard (ääni)   |
|  Shirley Henderson  | … |  anzellalainen droidiseppä (ääni)   |
|  Temuera Morrison  | … |  kloonisotilaiden ääni   |
|  Steve Blum  | … |  Garazeb ”Zeb” Orrelios (ääni)   |
|  Max Lloyd-Jones  | … |  luutnantti Reed   |
|  Christine Adams  | … |  Shuggoth (ääni)   |
|  Xander Berkeley  | … |  kapteeni Gilad Pellaeon   |
|  Brian Gleeson  | … |  komendantti Brendol Hux   |
Tuotanto > Roolijako

Marraskuussa 2018 Pedro Pascal liittyi sarjan pääosan esittäjäksi ja sarjan muihin päärooleihin Gina Carano ja Nick Nolte. Joulukuussa 2018 näyttelijäkaartiin liittyivät myös Giancarlo Esposito, Carl Weathers, Emily Swallow, Omid Abtahi ja Werner Herzog. Maaliskuussa 2019 Taika Waititin paljastettiin olevan ääninäyttelijänä sarjassa ja hänen hahmonsa huhuttiin olevan palkkionmetsästäjädroidi IG-88, mutta lopulta paljastuikin uudeksi samannäköiseksi droidihahmoksi nimeltä IG-11. Huhtikuussa 2019 Star Wars Celebration -tapahtumassa näytettiin kuvamateriaalia, joka paljasti Bill Burrin ja Mark Boone Juniorin näyttelevän sarjassa. Elokuussa 2019 D23 Expo -messuilla paljastettiin, että Ming-Na Wen näyttelisi myös sarjassa. Stunt-näyttelijät Brendan Wayne ja Lateef Crowder vastasivat Mandalorialaisen fyysisestä näyttelemisestä silloin kun Pascal itse ei voinut.
Maaliskuussa 2020 Rosario Dawsonin raportoitiin näyttelevän sarjan toisella tuotantokaudella Ahsoka Tanoa, hahmon tehdessä ensimmäinen näytelty esiintymisensä, esiinnyttyään aiemmin animaatiosarjoissa Star Wars: The Clone Wars ja Star Wars Rebels. Pian tämän jälkeen Michael Biehn liittyi näyttelijäkaartiin tuntemattomassa roolissa. Toukokuun alussa Temuera Morrisonin raportoitiin näyttelevän Boba Fettiä. Morrison oli aiemmin näytellyt Boban isää, Jango Fettiä, Kloonien hyökkäyksessä ja tehnyt Boba Fettin äänen Imperiumin vastaiskun erikoisversioon vuonna 2004. Boba Fettin oli aiemmin vihjailtu tulevan esiintymään sarjassa jakson ”The Gunslinger” tapahtumien myötä. Pian tämän jälkeen Katee Sackhoffin, joka ääninäytteli Bo-Katan Kryzeä The Clone Warsissa ja Rebelsissä, paljastettiin tekevän ensimmäinen näytelty esiintymisensä hahmon roolissa. Lisäksi Timothy Olyphantin paljastettiin näyttelevän Cobb Vanthia, hahmoa, joka oli aiemmin esiintynyt Star Wars: Aftermath -kirjatrilogiassa.
Helmikuussa 2021 Lucasfilm ilmoitti, ettei Gina Carano ole enää näyttelijänä sarjan myöhemmillä tuotantokausilla tai sen spin-off -sarjoissa. Hänet oli erotettu johtuen hänen kirjoituksistaan sosiaalisessa mediassa, jotka vertasivat ”toisen ihmisen vihaamista tämän poliittisten näkemysten vuoksi” Yhdysvalloissa siihen miten Natsi-Saksa kohteli juutalaisia holokaustin aikana.
Tuotanto > Kuvaukset

Ensimmäisen tuotantokauden kuvausten raportoitiin alkaneen lokakuussa 2018 Etelä-Kaliforniassa. George Lucas vieraili kuvauspaikalla 19. lokakuuta 2018 Favreaun syntymäpäivän kunniaksi. 25. lokakuuta 2018 poliisille tehtiin ilmoitus, että The Mandalorianin kuvauspaikalta Manhattan Beach Studiosin kampusalueelta, Kaliforniasta, oli varastettu esineitä, joista ei lehdistölle tarkemmin kerrottu. Ensimmäisen tuotantokauden kuvaukset päättyivät 27. helmikuuta 2019. Bryce Dallas Howardin mukaan Favreau ja Filoni sallivat kunkin ohjaajan ”jättää oman jälkensä” ohjaamiinsa jaksoihin. Tämä yllätti myös Brycen isän, Ron Howardin, joka ohjasi Solo: A Star Wars Storyn.
Toisen tuotantokauden kuvaukset alkoivat lokakuussa 2019, Weathersin ohjatessa yksi sen jaksoista. Star Wars -päivänä 2020 vahvistettiin myös, että Robert Rodriguez ja Peyton Reed ovat ohjaajina toisella tuotantokaudella.
Kolmannen tuotantokauden kuvaukset alkoivat 13. lokakuuta 2021. Niiden oli alun perin tarkoitus alkaa kesäkuussa 2021, spin-off -sarja The Book of Boba Fettin kuvausten jälkeen 2021, mutta Los Angelesin studioiden soundstage-tilat olivat tuolloin Obi-Wan Kenobin (2022) tuotantoryhmän käytössä.
Tuotanto > Musiikki

Useat Favreaun yhteistyökumppanit muista projekteista, mukaan lukien Marvel Cinematic Universe -ohjaajat Ryan Coogler, Anthony ja Joe Russo, sekä näyttelijä/muusikko Donald Glover suosittelivat Ludwig Göranssonia The Mandalorianin säveltäjäksi. Favreau tiesi, että sarjan musiikin tulisi ottaa vaikutteita John Williamsin elokuviin tekemistä sävellyksistä, mutta samalla hän halusi sarjan musiikin eroavan niistä. Hän halusi sarjan äänien olevan ”hieman karkeampia, terävämpiä ja teknomaisempia”. Göransson ja Favreau tapasivat marraskuussa 2018, kun Favreau esitteli hänelle sarjan konseptitaidetta ja keskusteli lännenelokuvien ja samurai-elokuvien antamista inspiraatioistasarjan tarinaan ja sävyyn.
Joulukuussa 2019, Göransson paljastettiin virallisesti sarjan ohjaajaksi. Luodessaan sarjan teemamusiikkia, Göransson teki kokeiluja bassonauhurilla, muokaten ääniä futuristisemman kuuloisiksi. Teemamusiikissa käytettiin myös painoa, rumpuja ja syntetisaattoreita. Ensimmäinen tuotantokauden musiikin tekemiseen käytettiin 70 soittimen orkesteria, jonka musiikki yhdistettiin Göranssonin tekemiin pääsoittimilla, syntetisaattoreilla ja digitaalisella muokkauksella tehtyyn päämusiikkiin. Walt Disney Records julkaisi kaikki ensimmäisen tuotantokauden musiikit yhdelle albumille. Koronaviruspandemian vuoksi, orkesteri sävelsi toisen tuotantokauden sävellykset etänä useissa peinissä ryhmissä. Toisen tuotantokauden soundtrack-albumi julkaistiin kaksiosaisena, neljän jakson musiikit yhtä albumia kohden. Helmikuussa 2023, Joseph Shirleyn paljastettiin säveltävän kolmannen tuotantokauden musiikki. Shirley oli aiemmin tehnyt lisämusiikkia kahdelle ensimmäiselle tuotantokaudelle sekä käyttänyt Göranssonin teemoja säveltäessään The Book of Boba Fettin musiikin.
Julkaisu

| Kausi | Kausi | Jaksot | Ensiesitys> Alkoi | Ensiesitys> Päättyi | Ensiesitys>  |
| --- | --- | --- | --- | --- | --- |
|  | 1 | 8 | 2019-11-1212. marraskuuta 2019 | 2019-12-2727. joulukuuta 2019 |  |
|  | 2 | 8 | 2020-10-3030. lokakuuta 2020 | 2020-12-1818. joulukuuta 2020 |  |
|  | 3 | 8 | 2023-3-11. maaliskuuta 2023 | 2023-4-1919. huhtikuuta 2023 |  |
|  | The Mandalorian & Grogu | The Mandalorian & Grogu | 2026-5-2222. toukokuuta 2026 | 2026-5-2222. toukokuuta 2026 |  |
Sarjan ensimmäinen tuotantokausi koostuu kahdeksasta jaksosta, joista ensimmäinen julkaistiin Disney+:n avauksen yhteydessä 12. marraskuuta 2019. Kauden loput seitsemän jaksoa julkaistiin yksitellen viikoittain joka perjantai 15. marraskuuta 2019 alkaen ja 27. joulukuuta 2019 asti, lukuun ottamatta seitsemättä jaksoa, jonka julkaisu aikaistettiin keskiviikolle Star Wars: The Rise of Skywalkerin mainostamista varten. Suomessa ensimmäisen tuotantokauden kaksi ensimmäistä jaksoa julkaistiin 15. syyskuuta 2020, jolloin Disney+ avattiin Suomessa. Sarjan ensimmäinen jakso esitettiin sitä ennen Fox-kanavalla 13. syyskuuta 2020. Loput kauden jaksot julkaistiin viikoittain joka perjantai 18. syyskuuta alkaen, ja kauden päätösjakso julkaistiin 23. lokakuuta 2020.
Toisen tuotantokausi koostuu myös kahdeksasta jaksosta, jotka julkaistiin Disney+:aan yksitellen joka perjantai 30. lokakuuta 2020 alkaen ja 18. joulukuuta 2020 asti. Disneyn uusi toimitusjohtaja Bob Chapek ilmoitti jo aiemmin samana vuonna, että toinen tuotantokausi ei tulisi viivästymään edes koronaviruspandemian vuoksi. Suomessa toisen tuotantokauden jaksot julkaistiin samoina päivinä kuin Yhdysvalloissa ja muissa maissa, joissa palvelu oli avattu.
Kolmas tuotantokausi, joka koostuu myös kahdeksasta jaksosta, jotka julkaistiin Disney+:aan yksitellen joka keskiviikko 1. maaliskuuta 2023 alkaen ja 19. huhtikuuta 2023 asti.
Spin-offit

Joulukuussa 2020 julkistettiin sarjat Rangers of the New Republic, Ahsoka ja The Book of Boba Fett, Favreaun ja Filonin vastatessa kaikkien kolmen sarjan kehitystyöstä, ja sarjojen sijoittuessa The Mandalorianin toisen tuotantokauden tapahtumien jälkeen, ja niiden tapahtumien tullessa myöhemmin huipentumaan yhteiseen ”klimaattiseen crossover-tarinaan”. Helmikuussa Lucasfilm ilmoitti, ettei Carano ollut enää mukana The Mandalorianin näyttelijäkaartissa, vaikka The Hollywood Reporter oli ennen tätä raportoinut Caranon mahdollisesti olevan mukana myös Rangers of the New Republicissa. Kyseisen sarjan kehitystyö ei ollut kunnolla alkanut vielä tuohon aikaan, ja marraskuussa sarjan kehitystyö oli laitettu jäihin, eikä yhtään käsikirjoitusta ollut vielä edes aloitettu. Kennedyn mukaan osa sarjan juonikuvioista saatetaan toteuttaa The Mandalorianin tulevilla tuotantokausilla. Toukokuussa 2022 julkistettiin uusi spin-off: Skeleton Crew.
Spin-offit > The Book of Boba Fett

Boba Fettiin keskittyvän spin-off -sarjan raportoitiin olleen kehityksessä jo marraskuusta 2020 asti. Kuukausi myöhemmin, The Mandalorianin toisen tuotantokauden päätösjakson lopussa sarjan viralliseksi nimeksi paljastettiin The Book of Boba Fett. Favreau, Filoni, ja Robert Rodriguez olivat kiinnitettyinä sarjan vastaaviksi tuottajiksi, Morrisonin ja Wenin palatessa Fettin ja Fennec Shandin rooleihin. Lisäksi Olyphant, Dawson ja Hamill palasivat Cobb Vanthin, Ahsoka Tanon ja Luke Skywalkerin rooleihin, Favreaun palatessa Paz Vizslan ääninäyttelijäksi, Paul Sun-Hyung Leen palatessa näyttelemään kapteeni Carson Tevaa, ja W. Earl Brownin palatessa näyttelemään weequay-baarimikko Taantia. Grogu esiintyy myös sarjassa. Sarja koostuu seitsemästä jaksosta, jotka julkaistiin Disney+:aan 29. joulukuuta 2021 alkaen – 9. helmikuuta 2022.
Spin-offit > Ahsoka

Joulukuussa 2020 Ahsoka julkistettiin yhdeksi The Mandalorianin spin-off -sarjoista, Dawsonin palatessa Ahsoka Tanon rooliin, sekä Filonin palatessa sarjan käsikirjoittajaksi sekä yhdessä Favreaun kanssa vastaavaksi tuottajaksi. Sarja koostuu kahdeksasta jaksosta, jotka julkaistiin 22. elokuuta 2023 alkaen. Lee palasi sarjassa näyttelemään Carson Tevaa, kun taas Brendan Wayne näytteli luutnantti Landeria. Tammikuussa 2024 paljastettiin, että sarjalle on tekeillä toinen tuotantokausi.
Spin-offit > Star Wars: Skeleton Crew

Toukokuussa 2022 paljastettiin, että Jon Watts ja Christopher Ford työstivät sarjaa nimeltä Skeleton Crew. Favreau ja Filoni toimisivat sarjan vastaavina tuottajina, sen tapahtumien sijoittuessa The Mandalorianin kolmannen tuotantokauden ja Ahsokan tapahtumien aikaan.
Spin-offit > The Mandalorian & Grogu

Tammikuussa 2024, Lucasfilm julkisti aikovansa tehdä elokuvan nimeltä The Mandalorian & Grogu, joka jatkaisi The Mandalorianin tarinaa sarjan kolmannen tuotantokauden jälkeen. Favreau tulee ohjaamaan elokuvan, sekä myös käsikirjoittamaan sen yhdessä Filonin kanssa, Kennedyn ja Filonin tuottaessa elokuvan. Kuvausten odotetaan alkan kesäkuussa 2024, ja elokuva tulee saamaan ensi-iltansa 22. toukokuuta 2026.
Spin-offit > Nimeämätön elokuva

Vuoden 2023 Star Wars Celebration -tapahtumassa paljastettiin, että Dave Filoni tulee ohjaamaan elokuvan, joka tulee toimimaan yhteisenä crossover-päätösosana The Mandalorianin, The Book of Boba Fettin, Ahsokan ja Skeleton Crew’n tarinoille.
Huomioita

↑  Sammakkonaisen ääniefektit ovat Dee Bradley Bakerin tekemiä.
↑  Mark Hamill nuorennettiin digitaalisesti nuoren Luke Skywalkerin toteuttamista varten, Max Lloyd Jonesin toimiessa fyysisenä sijaisnäyttelijänä.
↑  Jon Favreau ääninäytteli Vizslan puheet jaksossa ”Chapter 3: The Sin”.
Aiheesta muualla

The Mandalorian Internet Movie Databasessa (englanniksi)
The Mandalorian Wookieepediassa (englanniksi)
The Mandalorian Jedipediassa
Sarjan traileri YouTubessa (englanniksi)